MODIFICACIÓN ORDENANZA FISCAL LIXO
ADMINISTRACIÓN LOCAL — Municipal — Tomiño (Ordenanzas e Regulamentos, 23/12/2016)

O Concello de Tomiño na súa sesión do 9 de decembro de 2016, adoptou a aprobación definitiva da ordenanza fiscal reguladora da taxa polos servizos de recollida, tratamento e eliminación de residuos, co texto que se acompaña neste ANEXO. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das Bases de Réxime Local, e de conformidade co disposto nos artigos 15 a 19 do R. D. Lexislativo 2/2004, de 5 de Marzo, polo que se aproba o texto refundido da Lei Reguladora das Facendas Locais, este Concello establece a Taxa por recollida, tratamento e eliminación de lixo e residuos urbanos.1.—Constitúe o feito impoñible desta taxa de prestación de servizo de recepción obrigatoria, a recollida de residuos sólidos urbanos no termo municipal, o seu transporte os centros de eliminación e posterior tratamento. Quedan fora do ámbito de aplicación da presente ordenanza os residuos que, procedentes de calquera actividade ou servizo, estean incluídos pola normativa legal e regulamentaria de aplicación dentro dos considerados como tóxicos ou perigosos. As obrigas específicas que necesariamente deberán cumprir os produtores ou posuidores desta clase de residuos, serán as establecidas no artigo 20 da Lei 22/2011, de 28 de xullo, de Residuos e solos contaminados e Lei 10/2008, de 3 de novembro, de residuos de Galicia.2.—Entenderase de recepción obrigatoria o servizo prestado a tódalas vivendas, locais e establecementos comerciais, industriais, profesionais ou de outros usos que estean en condicións de habitabilidade ou utilización con independencia de que estean ou non, habitados ou utilizados. En consecuencia, todos eles tributan unha cota mínima de dispoñibilidade do servizo en contía igual á tarifa de vivenda.3.—Considéranse, a efectos desta ordenanza, de conformidade co artigo 4.2 da Lei 10/2008 de residuos de Galicia residuos urbanos ou municipais, os xerados nos domicilios particulares, comercios oficinas e servizos, así como todos aqueles que non teñan a cualificación de perigosos e que, pola súa natureza ou composición poidan asimilarse aos producidos nos anteriores lugares ou actividades.1.—Son suxeitos pasivos das taxas, en concepto de contribuíntes, as persoas físicas e xurídicas así como as entidades a que se refire o artigo 35.4 da Lei 58/2003 Xeral Tributaria, que soliciten ou resulten beneficiadas ou afectadas polos servizos ou actividades que presten ou realicen as entidades locais, de conformidade co artigo 23.1 do RDL 2/2004 de 5 de marzo que aprobou o Texto refundido da Lei Reguladora das Facendas Locais. En consecuencia, son suxeitos pasivos contribuíntes nesta taxa as persoas físicas ou xurídicas e as entidades a que se refire o artigo 35.4 da Lei 58/2003 de 17 de decembro, Xeral Tributaria, que ocupen ou utilicen as vivendas, establecementos e instalacións de calquera uso, sexa a título de propietario ou usufrutuario, habitacionista ou arrendatario.2.—Terán a condición de substitutos do contribuínte, nas taxas establecidas por razóns de servizos ou actividades que beneficien ou afecten aos ocupantes de vivendas ou locais, os propietarios de ditos inmobles, quen poderán repercutir, no seu caso, as cotas sobre os respectivos beneficiarios, de conformidade co artigo 23.2, do citado RDL 2/2004.3.—Nos casos de vivendas ou locais de titularidade do Concello arrendados ou sometidos a concesión administrativa, serán suxeitos pasivos da taxa, en concepto de contribuínte, os arrendatarios ou concesionarios correspondentes.1.—Responderán solidaria ou subsidiariamente das obrigas tributarias do suxeito pasivo as persoas físicas ou xurídicas ás que a Lei Xeral Tributaria ou a Lei Reguladora das Facendas Locais lles atribúa tal responsabilidade.2.—En materia de responsabilidade será de aplicación a Ordenanza de Convivencia, Residuos e Limpeza Viaria.1.—A cota correspondente ás vivendas consistirá nunha cantidade fixa anual determinada no Anexo I, Epígrafe 1.2.—A cota correspondente a establecementos comerciais, industriais e profesionais tributarán por esta taxa segundo o epígrafe correspondente do Anexo I, Epígrafe 2.3.—No caso de locais de uso distinto a vivenda que se atopen sen actividade, aplicarase unha cota mínima de dispoñibilidade do servizo de importe anual igual á tarifa de vivenda, conforme se dispón no artigo 1, apartado 2 da presente ordenanza.4.—Para a aplicación desta taxa, considerarase que a superficie total é a que figure no Catastro.5.—No suposto de que dentro dunha vivenda se realice actividade económica, aplicarase unicamente a cota correspondente á actividade realizada, segundo o Anexo I.6.—No caso de que unha sociedade ou persoa física realice varias actividades no mesmo local, aplicarase unha soa das cotas sinaladas no Anexo I. Procederá a aplicación daquela que resulte de maior importe entre as de aplicación ás actividades desenvolvidas.7.—No caso de que varias persoas físicas ou xurídicas realicen diferentes actividades compartindo un mesmo local, procederá a cada unha delas a cota que resulte de aplicación do Anexo I segundo a actividade desenvolvida reducida nun 30%. Entenderase, ós efectos de aplicación deste apartado, que é un local compartido, cando exista comunicación interior entre as dependencias nas que se desenvolven as diferentes actividades, podendo accederse directamente dunhas a outras. Igualmente, considérase que dúas ou máis actividades de diferentes titulares comparten local cando ocupan espazos diferenciados, aínda que non exista delimitación física.8.—No caso de establecementos comerciais, industriais e profesionais nos que se leven a cabo varias actividades simultaneamente, a tarifa final será o resultado da suma das tarifas correspondentes a cada unha das actividades. Considéranse diferentes actividades sempre e cando cada unha delas dispoña dun acceso independente.9.—No caso concreto de restaurantes con servizo de bar ou cafetería, considerarase só como actividade a efectos desta taxa, a de restaurante.10.—No caso de explotacións agrícolas, horticultura, floricultura e outras actividades agrícolas e gandeiras, e no caso dos tanatorios, será de aplicación a tarifa correspondente ó epígrafe 9, tendo en conta os m2 destinados a oficina ou despacho.11.—No caso de establecementos comerciais, industriais e profesionais que non aparezan explicitamente especificados no Anexo I desta ordenanza, aplicaráselle a cota que lle sexa máis afín, previo informe técnico do servizo de limpeza e resolución de Alcaldía.1.—En virtude do permitido polo artigo 24.4) do TRLRFL, e tendo en conta a situación económica dos suxeitos, contémplanse os seguintes beneficios fiscais: A) Reducións na cota base do 100% na tarifa da vivenda. Estarán exentos de pagamento da taxa os contribuíntes beneficiarios da Renda de Integración Social de Galicia (RISGA), ou perceptores de Axudas de Emerxencia Social (AES), así coma os acollidos a réximes protectores de carácter público análogos ós mencionados ou aqueles que, sen ser beneficiarios destes sistemas, acrediten que os ingresos familiares obtidos por calquera concepto son iguais ou inferiores á renda de integración que, se fose o caso, lle correspondería. A solicitude de bonificación, nestes casos, será informada polo departamento de Servizos Sociais do Concello. Estas exencións serán concedidas, previa petición do/s interesado/s acompañada dos seguintes documentos: B) Redución na cota base do 50% na tarifa da vivenda, aqueles suxeitos pasivos que, non reunindo as condicións establecidas en A), teñan unha renda familiar inferior ó SMI (Salario Mínimo Interprofesional) vixente. Esta redución será concedida, previa petición do/s interesado/s acompañada dos seguintes documentos: C) Redución na cota base do 50% na tarifa da vivenda en caso de fogares nos que exista algún membro en situación de dependencia de grado dous ou tres, ou discapacidade a partir do 65%, familias numerosas e familias monoparentais con fillos en idade de escolarización obrigatoria, con renda familiar inferior a 1,3 veces ó SMI. Esta redución será concedida, previa petición do/s interesado/s acompañada dos seguintes documentos (cando proceda): D) Reducións na cota base do 25% na tarifa da vivenda para aqueles suxeitos pasivos que participen en programas de compostaxe individual ou comunitario. Os suxeitos solicitantes desta redución deberán contar cun informe técnico que acredite a súa participación activa no proceso de compostaxe. Esta redución será concedida, previa petición do/s interesado/s acompañada dos seguintes documentos: 2.—No caso de establecementos comerciais, industriais e profesionais terán una redución na cota base dun 25% da súa tarifa, aqueles suxeitos pasivos que participen en programas de compostaxe individual ou comunitario. Os suxeitos solicitantes desta redución deberán figurar debidamente inscritos nos programas de compostaxe desenvolvidos polo Concello e contar con informe técnico que acredite a participación habitual no programa. Esta redución será concedida, previa petición do/s interesado/s acompañada dos seguintes documentos (cando proceda): 3.—No caso de establecementos dos epígrafes 4 e 11 que leven a cabo plans, programas ou contratos con xestores de residuos que redunden na redución dos residuos sólidos urbanos obxecto do servizo municipal, terán unha redución na cota base dun 25% ou 50% sobre a tarifa correspondente, en función da diminución de peso dos residuos sólidos urbanos que acaden. Os suxeitos solicitantes deberán presentar a documentación asociada ó plan ou programa, ou contrato con xestor autorizado, e ademais probas dos resultados en termos de redución de residuos. Esta redución será concedida, previa petición do/s interesado/s acompañada dos seguintes documentos (cando proceda): 4.—Os ingresos referiranse ó ano inmediatamente anterior.5.—A concesión das exencións e reducións será anual.6.—Para poder acollerse ás exencións ou reducións o suxeito pasivo deberá estar ó corrente do pago da taxa.7.—No caso dos suxeitos pasivos do epígrafe 2, as reducións non poderán dar lugar, en ningún caso, a unha cota á mínima inferior á de mantemento do servizo, segundo se establece no artigo 2.2. da presente ordenanza.8.—O desfrute dun beneficio fiscal será incompatible co de outros, no caso de que o suxeito pasivo estivera incurso en máis dun dos supostos anteriores.9.—As solicitudes de bonificación ou exención deberán ser presentadas entre o 1 de outubro e o 31 de decembro de cada ano e, no caso de resultaren estimadas, producirán efectos para o exercicio seguinte a aquel no que foran formuladas.10.—De presentarse algunha solicitude de bonificación e/ou exención entre o 1 de xaneiro e o 30 de setembro, tamén será tramitada, producindo efectos para o exercicio seguinte a aquel en que fora formulada.1.—O devengo da taxa, e a obriga de contribuír, nace dende o momento en que se inicie a prestación do servizo, entendéndose iniciado cando estea establecido e en funcionamento o servizo de recollida, tratamento e eliminación de residuos sólidos urbanos.2.—As cotas desta taxa liquidaranse e esixiranse no momento de presentar a correspondente solicitude, ou de oficio, producíndose a alta no correspondente padrón. Unha vez producida a alta, a taxa exaccionarase por padrón, esixíndose o seu importe por semestres.3.—Se se utiliza o servizo sen mediar solicitude darase a alta de oficio no padrón, liquidarase e notificarase aos interesados sen prexuízo da apertura do correspondente expediente sancionador por infracción tributaria.4.—A solicitude alta deberá acompañarse de identificación do contribuínte, así como copia do título de propiedade do inmoble ou documento xustificativo da mesma, onde quede perfectamente identificado o inmoble obxecto tributario.5.—Procederase o prorrateo por semestres naturais, nos casos de alta ou baixa no Padrón, xa sexa por vivenda de nova construción, por cambios de titularidade ou polo comezo ou cese do exercicio dunha actividade profesional. As altas no Padrón producirán efectos no semestre en que se soliciten e as baixas producirán efectos no semestre seguinte a aquel no que se soliciten.6.—O titular do inmoble estará obrigado a comunicar as variacións de orde física, xurídica ou económica que se produzan nos inmobles ou actividades gravadas pola taxa. Ditas declaracións deberán presentarse antes do 31 de decembro. En materia de infraccións e sancións relacionadas coa taxa regulada nesta ordenanza fiscal, haberá que aterse ó disposto na Ordenanza de Convivencia, Residuos e Limpeza Viaria, na Lei Xeral Tributaria e demais normativa aplicable ó efecto. Para o ano 2017 as solicitudes de bonificación ou exención deberán ser presentadas entre o 1 de xaneiro e o 28 de febreiro de 2017. Queda derrogada a anterior ordenanza reguladora da taxa por recollida de lixo así como todas aquelas disposicións de menor ou igual rango que contradigan o disposto no presente texto. A presente ordenanza fiscal, e o seu anexo, entrará en vigor o mesmo día da súa publicación no Boletín Oficial da Provincia e será de aplicación a partir do primeiro día do semestre natural seguinte á data descrita, permanecendo en vigor ata a súa modificación ou derrogación expresa.